गोलको सुन्दरता र ट्रफीको चाहना
रोमेलु लुकाकु इंग्ल्यान्ड फर्किंदा उनले आफूलाई प्रमाणित गर्नुपर्छ भन्ने धारणा छैन । चेल्सीका ९ करोड ५७ लाख पाउन्डमा अनुबन्धित नयाँ स्ट्राइकरलाई अगाडिका खेलमा सुनिएको थियो– ‘फस्ट टच’, भद्दा शरीर । तर, उनी आफ्नो आलोचनामा लामो समय चिन्तित रहँदैनन् ।
लन्डन — रोमेलु लुकाकु इंग्ल्यान्ड फर्किंदा उनले आफूलाई प्रमाणित गर्नुपर्छ भन्ने धारणा छैन । चेल्सीका ९ करोड ५७ लाख पाउन्डमा अनुबन्धित नयाँ स्ट्राइकरलाई अगाडिका खेलमा सुनिएको थियो– ‘फस्ट टच’, भद्दा शरीर । तर, उनी आफ्नो आलोचनामा लामो समय चिन्तित रहँदैनन् ।‘मेरो पछाडि भएको पर्खाल केही हो भन्ने अनुभव मैले युवा उमेरमै गरेको थिएँ,’ उनले भने, ‘मेरा लागि यो कुनै नयाँ होइन । मानिसहरूले जे भनिरहे पनि गफ गर्न देउ । उनीहरूको धारणा हुन्छ । तिमी सम्मान गर्न चाहन्छौं । तर, यसैका लागि तिमी संघर्ष गरिरहँदैनौं । किनभने तिमीले अनावश्यक उर्जा खेर फाल्नुपर्ने हुन्छ ।’लुकाकुलाई आफ्नो मूल्य थाह छ । यी बेल्जियन स्टार म्यानचेस्टर युनाइटेडमा कमजोर नै थिए र चेल्सीमा फर्किंदा प्रसन्न छन् । एभरटनका लागि चेल्सी छाडेको सात वर्षपछि उनी लन्डन क्लब फर्किएका हुन् । उनी थोमस टचेलको टिममा निर्णायक हुनसक्छन् । उनले चेल्सीलाई शीर्ष चारबाट उपाधिको दाबेदार बनाउन सक्छन् । युरोपेली च्याम्पियनमा गत सिजन उच्च गोलकर्ताको अभाव खट्किएको थियो । अब चेल्सीसँग लुकाकुको रूपमा विश्वकै एक उत्कृष्ट रहेको छ । उनलाई एन्टोनियो कोन्टेको इन्टर मिलानमा दुई वर्ष रहँदा अधिक फाइदा भएको थियो ।कोन्टेले सम्हालेको चेल्सीमा सन् २०१७ मा लुकाकुले चेल्सीका लागि एभरटन छाड्न चाहेको बुझ्न गाह्रो छैन । त्यसपछि उनी म्यानचेस्टर युनाइटेडमा आबद्ध भए । उनीहरू इन्टर मिलानमा रोक्नै नसकिने भए । लुकाकुको करिअर युनाइटेडमा केही स्थापित भएको थियो । तर उनले आफ्नो उत्कृष्ट देखेनन् । ओले गनर सोल्सायरको योजनामा लामो समय नरहेपछि उनले आफ्नो परिवर्तन आवश्यक भएको देखे ।युनाइटेडले गुमाउनु भनेको इन्टरले पाउनु थियो । कोन्टेले अन्नतः आफ्नो मान्छे पाए । लुकाकुलाई ७ करोड ४० लाख पाउन्डमा इटाली लगे । बेल्जियमका यी कीर्तिमानी गोलकर्ताले जादुयी काम गरे । लुकाकुमा उल्लेख्य परिवर्तन देखियो । मैदानबाहिर मिहिनेत गरे । खानपिनमा ध्यान दिएर शरीर पातलो बनाए । र, उनको ट्याक्टिकल सचेतना बढ्यो, जसका लागि कोन्टेको प्रशिक्षणलाई धन्यवाद दिनुपर्छ । सबथोक राम्रो भयो र लुकाकु इटालीमा अग्रपंक्तिका सबैभन्दा खतरनाक खेलाडी बने । उनले २४ गोल र ११ एसिस्ट गर्दै इन्टरलाई ११ वर्षे खडेरी तोड्दै उपाधि दिलाए ।‘मैले सधैं खेल्न चाहेको लिग थियो सिरी ए,’ लुकाकुले भने, ‘यसमा फरक किसिमको दबाब थेग्नुपर्छ । एन्टोनियो कोन्टेले वास्तवमै मलाई सहयोग गरे र कसरी जित्नुपर्छ भन्ने देखाए । इटालीको खेल पूर्णतः फरक रह्यो । धेरै, धेरै ट्याक्टिकल । साँघुरो स्थान र धेरै खेलमा त एउटामात्रै अवसर मिल्थ्यो । त्यसमा गोल गर्न नसके धेरै गाह्रो हुन्थ्यो । दक्षताको हिसाबले हेर्दा त्यो धेरै महत्त्वपूर्ण हो । मैले मेरो पछाडिबाट धेरै गोल गर्नेबारे पनि सिकें ।’उनले भने, ‘कसरी जित्नुपर्छ भन्ने सिकाइले एउटा घेरालाई धकेल्थ्यो । एन्टोनियोसँग कसरी ‘रेड जोन’ मा जाने भन्ने सिकें । दोस्रो सिजन ठूला खेल जित्नेमा हामीमा धेरै एकरुपता भयो । इटालियन खेल फरक छ । अर्को खेलाडीलाई स्वतन्त्र बनाउन आफू सही तरिकाले दौडिनुपर्छ वा सक्रिय हुनुपर्छ । हामीले सधैं धेरै बल पोसेसन राखेका थियौं । धेरै समय गोलकै पछाडि हुन्थ्यो । सबथोक मेरैमार्फत हुन्थ्यो । कोन्टेसँग कुरा गरेको स्मरण छ, उनले त्यो बेला राम्रो छैन भने म खेल्दिन थिएँ । त्यसले आँखा खोल्थ्यो । एकपल्ट त्यो धारणाले काम गरेपछि सबैकुरा सजिलो हुन्थ्यो । मैले खेल नियन्त्रण गर्न सक्थें र बढी एसिस्ट पनि ।’लुकाकु इन्टरमा खुसी थिए । तर, क्लबको आर्थिक अवस्थाले उनलाई त्यहाँ राख्न असम्भव बनाइदियो । बोर्डसँग मतान्तर भएपछि कोन्टे पनि अलग्गिए । उनलाई सिमोनी इन्जाघीले प्रतिस्थापन गरे । यसैमा चेल्सी लुकाकुसँग पुनर्मिलनका लागि हाम्फाल्यो ।त्यहाँ पूरा नभएको काम बुझ्न सकिन्छ । चेल्सीका लागि सन् २०११ मा एन्डरलेच छोड्दा लुकाकु १८ वर्षका थिए । परिपक्व भइसकेका थिएनन् । उनलाई पहिलो टिममा पर्न गाह्रो भयो । उनलाई ‘लोन’ मा वेस्ट ब्रोम र एभरटनमा पठाइयो । एभरटनले उनलाई स्थायी रूपमै सम्झौता गर्‍यो । ‘म युवा थिएँ र म अहिलेजस्तै विकसित हुन्छु भन्ने सोचेको थिइनँ,’ उनले भने, ‘मेरो यात्रा निकै उतारचढावपूर्ण छ । तर, प्रदर्शन गरिरह्यो भने अवश्यै अवसर मिल्छ । क्लबसँग मेरो सम्बन्ध सधैं राम्रो रह्यो र फर्किन पाउँदा खुसी महसुस भएको छ ।’लुकाकुले आर्सनलविरुद्ध आइतबारको खेलमार्फत् डेब्यु गर्न सक्छन् । उनी टचेलका लागि खेल्न पाउँदा उत्साही छन् । गत सिजन चेल्सीलाई हेरेपछि उनी जर्मन प्रशिक्षकको प्रशंसक भएका छन् । ‘हरेक खेलमा फरक योजना थियो,’ लुकाकुले भने, ‘त्यो केही हो भन्ने मैले उनीसँगको पहिलो कुराकानीमै भनें । मैले उनले जे प्रयास गर्छ त्यसमा आफूलाई टिमसँगै ढाल्ने प्रयास गर्ने भनेको छु । तर, मैले कहिल्यै बुझ्न सकेको छैन किनभने हरेक खेल फरक थियो । मलाई त्यही मनपर्‍यो किनभने म ट्याक्टिकल पक्षबाट खेललाई हेर्न चाहन्छु । वास्तवमै म हेर्नकै लागि मात्रै खेललाई लिने गर्दिनँ ।’अबको योजना लुकाकुलाई बल उपलब्ध गराउने हुनेछ । उनलाई व्यक्तिगत उपलब्धिप्रति भने चिन्ता छैन । ‘यो कीर्तिमानहरूबारे होइन । यो ट्रफीहरू जितिरहनेबारे हो,’ उनले भने ।